Chaudhri Muhammad Ali

Chadhri Muhammad Ali (Jullundur, 1905eko uztailaren 15a – Karatxi, 1982ko abenduaren 2a) pakistandar politikaria izan zen. Pakistango lehen ministroa izan zen 1955etik 1956ra.

Kimikan graduatu zen Lahoreko Punjabeko Unibertsitatean eta 1928an Britainiar Rajeko funtzionarioen kidegoan sartu zen. Hasieran kontulari eta auditore lanetan aritu zen eta 1936an Finantza ministroaren idazkari pribatu izendatu zuten. 1946-1947an Louis Mountbatten buru zuen Partizio Kontseiluko bi idazkarietako bat izan zen.

1947an Indiaren partizioa ondoren, Alik Pakistan aukeratu zuen. Finantza Idazkaritzara bidali zuten eta burokrazia zibila ezartzen eta lehen aurrekontu federala prestatzen lagundu zuen 1951n.

1951n Finantza ministro izendatu zuten eta 1955eko abuztuan Pakistango lehen ministro izendatu zuten. Bere lan nagusia 1956ko martxoaren 23an azkenean aldarrikatu zen Pakistango lehen konstituzioa onartzea izan zen. Pakistango Agindupeko Lurra errepublika islamiar parlamentario bihurtu zen.

1956ko irailean dimititu zuen, Liga Musulmanaren eta Alderdi Errepublikar berriaren arteko gatazka konpontzerik izan ez zuelako. Dimititu ondoren, Banku Nazionaleko aholkulari gisa lan egin zuen. "The Emergence of Pakistan" eta "Ataturk" izeneko bi liburu idatzi zituen.

Kategoria:Pakistango politikariak
Kategoria:Pakistango musulmanak
Kategoria:Pakistango lehen ministroak